Ece Seçkin
<s>Ece Seçkin (rođena 12. septembra 1991) turska je pop pjevačica.</s><s>Hitovi su joj "Aman aman",  "Olsun", "Adeyyo" i "Hoş geldin ayrılığa".</s><s>Neke od njenih pjesama imaju preko 100 miliona pregleda.</s><s>Numera "Adeyyo" je 1. novembra 2016. bila treća najpopularnija pjesma u Turskoj.</s>

<s>Karijera
U svijet muzike ušla je kada je imala tri godine, učeći od majke profesorice klavira.</s><s>Kasnije je pohađala časove klavira i solfeđo, a osim muzike se bavila baletom.</s><s>Bila je solista benda koji je osnovala za vrijeme srednje škole.</s><s>Išla je na privatne časove pjevanja počev od 2006. godine.</s>

<s>Prekretnica u muzičkom životu bio joj je susret sa turskim muzičarem Ozanom Doğuluom, sa kojim u karijeri pjeva četiri pjesme.</s><s>Prvi album, EP Bu ne yaa, objavljen je 2012. u Doğulu produkciji i njime je Seçkinina muzička karijera zvanično počela.</s><s>Aranžman svih pjesama potpisuje sam Doğulu, a naslovnu pjesmu uradio je Deniz Erten; takođe se izdvajaju pjesme "Mahşer" i "Canın sağolsun" sa istog albuma, a autor je Ece Doğulu.</s><s>Godine 2014. objavila je pjesmu "Şok oldum", čiji je tekst i muziku napisala Deniz Erten a aranžman opet potpisuje Ozan Doğulu.</s><s>Pjesma "Hoşuna mı gidiyor" (prvi duet Seçkin sa Ozanom Doğuluom, uvršten na njegov treći studijski album – 130 Bpm Moderato) postala je hit sa preko 90 miliona pregleda godine kada je objavljena (2014); danas ima duplo više pregleda.</s>

<s>Maksi-singl Aman aman izašao je maja 2015.</s><s>Tekst i muziku prve, naslovne pjesme, napisali su Ayşen i Kemal Şimşekyay; aranžman je radio Ozan Doğulu, a spot Murad Küçük.</s><s>"Follow Me" je još jedna pjesma sa ovog albuma koju su napisali Ayşen i Kemal.</s><s>Naslovna pjesma ima preko 100 miliona pregleda na YouTube-u.</s>

<s>Duet "Hoş geldin ayrılığa", sa grupom Kolpa, izašao je u martu 2016. – prije novog maksi-singla; iste godine, u saradnji sa Ozanom Doğuluom i Baby Brownom otpjevala je pjesmu na engleskom jeziku naslovljenu "Wet"; potom je objavljen maksi-singl Zamanım yok, sa prvim spotom urađenim za pjesmu "Adeyyo".</s><s>Od narednih objavljenih pjesama, veći hit su postale "Olsun" (2017), "O la la" (2017), "Sayın seyirciler" (2017), "Dibine dibine" (2018; spot sniman u Južnoj Africi), "Benjamins 3" (2019) i "Acayip iyi" (2020).</s>

<s>Ozan Doğulu i Ece Seçkin su imali nastup uživo na dodjeli muzičke nagrade "daf BAMA" (Hamburg, 2017).</s><s>Seçkin se pojavljuje u reklami kompanije 'Samsung Türkiye' za promociju mobitela (2020).</s>

<s>Diskografija</s>

<s>EP
 2012: Bu ne yaa
 2015: Aman aman
 2016: Zamanım yok</s>

<s>Singlovi
 2014: "Şok oldum", "Hoşuna mı gidiyor" (ft Ozan Doğulu)
 2016: "Hoş geldin ayrılığa" (ft Kolpa), "Wet" (ft Ozan Doğulu & Baby Brown)
 2017: "O la la" (ft Sinan Ceceli), "Sayın seyirciler" (ft Ozan Doğulu)
 2018: "Dibine dibine"
 2019: "Nos fuimos lejos" (ft Descemer Bueno & Enrique Iglesias, & El Micha), "Geçmiş zaman", "Benjamins 3" (ft Rozz Kalliope)
 2020: "Anlayamazsın" (ft Sinan Akçıl), "Acayip iyi"
 2021: "Yastık"</s>

<s>Spotovi
 2012: "Bu Ne Yaa", "Mahşer"
 2014: "Şok Oldum", "Hoşuna mı Gidiyor" 
 2015: "Aman Aman", "Follow Me"
 2016: "Hoş Geldin Ayrılığa", "Adeyyo"
 2017: "Olsun", "O La La", "Sayın Seyirciler"
 2018: "Dibine Dibine"
 2019: "Vazgeçtim" [ft Ozan Doğulu], "Nos Fuimos Lejos" (turska verzija), "Geçmiş Zaman", "Benjamins 3"
 2020: "Anlayamazsın", "Acayip İyi"
 2021: "Yastık"</s>

<s>Priznanja</s>

<s>Vidi takođe
Aynur Aydın</s>

<s>Reference</s>

<s>Vanjski linkovi</s>

<s>Biografije, Istanbul
Turske pjevačice
Pop-pjevači</s>

